ΓΡΑΠΤΗ ΕΡΩΤΗΣΗ E-0581/01

υποβολή: Salvador Garriga Polledo (PPE-DE) προς την Επιτροπή

(1 Μαρτίου 2001)

Θέμα: Το έτος των γλωσσών και η κινητικότητα των καθηγητών ξένων γλωσσών

Στο πλαίσιο του έτους των γλωσσών που έχει οργανώσει η Ευρωπαϊκή Ένωση, προβλέπεται η εφαρμογή 43 σχεδίων που έχουν επιλεγεί και για τα οποία θα διατεθούν περίπου 17 εκατ. ευρώ εκ μέρους της Επιτροπής.

Από όλα τα σχέδια που θα μπορούσαν να εφαρμοστούν, εκτιμάται ότι δίδεται ιδιαίτερη προσοχή σε εκείνα που αφορούν την κινητικότητα των καθηγητών ξένων γλωσσών, προκειμένου να μπορούν να μετακινούνται σε άλλες κοινοτικές χώρες και να διαμορφώνουν διαφορετικούς τρόπους διδασκαλίας των γλωσσών.

Μπορεί η Επιτροπή να μας ενημερώσει ποια από τα επιλεγέντα προγράμματα τείνουν στη διευκόλυνση της κινητικότητας των καθηγητών ξένων γλωσσών ανά τις διάφορες χώρες της Ευρωπαϊκής Ένωσης και με ποιον τρόπο η Επιτροπή σκοπεύει να προωθήσει τη διδασκαλία ξένων γλωσσών, με τη διευκόλυνση της κινητικότητας των καθηγητών, προκειμένου να μπορούν να μετακινούνται σε ολόκληρη την Κοινότητα και να ανταλλάσσουν εμπειρίες σε ό,τι αφορά τη διδασκαλία ξένων γλωσσών;

Απάντηση της κ. Reding εξ ονόματος της Επιτροπής

(15 Μαΐου 2001)

Στη διάρκεια του πρώτου γύρου επιλογής των σχεδίων τα οποία θα χρηματοδοτηθούν στο πλαίσιο του Ευρωπαϊκού Έτους των Γλωσσών 2001, επιλέχθηκαν σαράντα τρία σχέδια, για συνολική χρηματοδότηση 1,7 εκατομμύρια (και όχι 17 εκατομμύρια) ευρώ. Στο δεύτερο γύρο επιλογής θα χρηματοδοτηθούν και άλλα σχέδια.

Το Ευρωπαϊκό Έτος των Γλωσσών αποσκοπεί στο να αυξήσει την ενημέρωση σχετικά με τον πλούτο της γλωσσικής πολυμορφίας, να ενθαρρύνει την πολυγλωσσία και τη διά βίου μάθηση των γλωσσών καθώς και να διαδώσει πληροφορίες σχετικά με το θέμα αυτό. Οι στόχοι αυτοί αντικατοπτρίζονται στους τομείς δράσης των προτάσεων, οι οποίοι καθορίζονται στην πρόσκληση γιαποβολή προτάσεων για το Ευρωπαϊκό Έτος των Γλωσσών(1). Επιπλέον, η χρηματοδότηση στο πλαίσιο του Ευρωπαϊκού Έτους αποβλέπει στο να συμπληρώσει και όχι να διπλασιάσει, τη χρηματοδότηση που διατίθεται στο πλαίσιο άλλων ενεργειών και προγραμμάτων. Συνεπώς δεν θα ήταν σκόπιμη η χρηματοδότηση της κινητικότητας των καθηγητών ξένων γλωσσών, η οποία ήδη χρηματοδοτείται με άλλα μέσα.

Ειδικότερα, από το 1990, μέσω των προγραμμάτων Lingua και ΣΩΚΡΑΤΗΣ, η Επιτροπή έχει επενδύσει σημαντικά ποσά στην κατάρτιση και την κινητικότητα των καθηγητών ξένων γλωσσών. Η Επιτροπή ενεργεί με τρεις τρόπους:

- ενθαρρύνοντας τα ιδρύματα κατάρτισης των καθηγητών ξένων γλωσσών σε όλη την Ευρώπη να συνεργάζονται για την παραγωγή ποιοτικούλικού και μαθημάτων που προορίζονται για την κατάρτιση των καθηγητών" από το 1991, έχουν χορηγηθεί σχεδόν 22 εκατ. για τη συγχρηματοδότηση αυτών των σχεδίων"

- χορηγώντας επιδοτήσεις σε μεμονωμένους καθηγητές έτσι ώστε να τους δώσει τη δυνατότητα να παρακολουθήσουν επιμορφωτικά μαθήματα σε ίδρυμα κατάρτισης στο εξωτερικό" μεταξύ του 1991 και του 1999, συνολικά 53 600 καθηγητές ξένων γλωσσών έλαβαν μέση επιδότηση ύψους 1 000 έκαστος" και

- χρηματοδοτώντας περιόδους άσκησης των μελλοντικών καθηγητών ξένων γλωσσών" μεταξύ του 1996 και του 1999, χορηγήθηκαν 13,2 εκατ. σε αυτή την ενέργεια και περισσότεροι από 2 800 μελλοντικοί καθηγητές ξένων γλωσσών πραγματοποίησαν περίοδο άσκησης ως βοηθοί στο πλαίσιο του προγράμματος Lingua.

Περισσότερες πληροφορίες διατίθενται και στις έντεκα επίσημες γλώσσες της Ευρωπαϊκής Ένωσης στην ιστοσελίδα της Επιτροπής Εκμάθηση ξένων γλωσσών στην εξής διεύθυνση: http://europa.eu.int/comm/education/languages/es/index.html

Επιπλέον, το πρόγραμμα Leonardo da Vinciποστηρίζει τις ανταλλαγές, για μία έως έξι εβδομάδες, μεταξύ αφενός του τομέα των επιχειρήσεων και αφετέρου των ιδρυμάτων γλωσσικής επαγγελματικής κατάρτισης, προς όφελος των εκπαιδευτών ξένων γλωσσών και των εκπαιδευτικών συμβούλων.

Η ενέργεια ΑΡΙΩΝ στο πλαίσιο του προγράμματος ΣΩΚΡΑΤΗΣ δίνει τη δυνατότητα σε εκπαιδευτικά στελέχη να ταξιδέψουν στο εξωτερικό προκειμένου να μελετήσουν τα εκπαιδευτικά συστήματα άλλων χωρών και τις προσεγγίσεις τους σε κοινά προβλήματα. Το 2000-2001, διοργανώθηκαν 15 επισκέψεις μελέτης στο πλαίσιο της ενέργειας ΑΡΙΩΝ, στις οποίες συμμετείχαν 180 ειδικοί στον τομέα της εκπαίδευσης καιπεύθυνοι για τη λήψη αποφάσεων. Παρόμοιος αριθμός εκδηλώσεων θα διοργανωθεί και κατά το 2001-2002.

(1) EAC 66/00.